**952-2022**

|  |  |
| --- | --- |
| **20.04.**  **srijeda** | Sastanak sa grupom u Sukoišanskoj ulici u 03,00 sata. Ukrcaj u autobus i upoznavanje sa voditeljem putovanja. Vožnja prema Dubrovniku uz kraća stajanja na putu. Dolazak u zračnu luku Dubrovnik i prijava na let za Istanbul u 9,05 sati. Slijetanje u zračnu luku u Istanbulu je predviđeno u 12,50 sati po lokalnom vremenu. Ukrcaj u autobus i odlazak do hotela. Smještaj i kraći odmor. Po želji grupe odlazak u orijentacijsku šetnju sa voditeljem putovanja ( pješice i javnim gradskim prijevozom ). Povratak u hotel. Noćenje. |
| **21.04.**  **četvrtak** | Doručak. Odlazak na cjelodnevni razgled ***Istanbula*** u pratnji lokalnog vodiča: razgled ***Plave džamije,*** najveličanstvenije džamije u Istanbulu. Pravo ime joj je *džamija Sultana Ahmeda*, a naziv *Plava džamija* je dobila zbog prekrasnih plavih, zelenkastih i bijelih pločica na nižim zidovima džamije, ***Aja Sofija – Crkva Sv. Mudrosti***, najpopularnija turistička atrakcija Istanbula i odnedavno opet džamija. Odlazak do ***Basilica Cistern,*** najveće od nekoliko stotina cisterni ispod grada koja je izgrađena u 6.st. kako bi se rastućem gradu osigurala pitka voda, rimski hipodrom kojeg je dao sagraditi car Konstantin I. 324.god., posjet ***Topkapi palači*** - kompleks palača u kojem su preko 400 godina vladali otomanski sultani, a danas je pretvorena u muzej. Nakon razgleda slobodno vrijeme za osobne programe. Nakon odmora odlazak do ***Grand Bazaar-a***, najveće tržnice na svijetu sa više od 5000 trgovina, poznatih po prodaji zlata, tkanina, keramike i suvenira. Po želji grupe mogućnost odlaska na tipičnu tursku večeru uz program. Povratak u hotel. Noćenje. |
| **22.04.**  **petak** | Doručak. Mogućnost odlaska na cjelodnevni izlet u pratnji lokalnog vodiča u posjet azijskom dijelu grada. Vožnja autobusom Bosporskim mostom, jednim od dva viseća mosta koji spajaju Europu i Aziju. Odlazak do *Camidza Vidikovca* odakle se pruža prekrasan pogled na *Zlatni rog* – srce Istanbula. Nastavak vožnje i odlazak do ***Uskudar-a*** rezidencijalne četvrti azijskog dijela Istanbula. Šetnja atraktivnom avenijom Bagdad na kojoj se nalaze trgovine koje nude najpoznatije svjetske brendove. Slobodno vrijeme za kupovinu i osobne programe. Poslijepodne mogućnost organiziranog posjeta carskoj palači ***Dolmabahce***. Povratak u hotel. Noćenje. |
| **23.04.**  **subota** | Doručak. Pohrana prtljage i odjava iz hotela. Odlazak javnim prijevozom do ***Misir Carsisi***, poznate tržnice začina. Nakon kupovine slobodno vrijeme za osobne programe ili po želji grupe mogućnost organiziranog krstarenja ***Bosporom*** u pratnji lokalnog vodiča. Tijekom plovidbe možete uživati u pogledu na carske palače, ljetnikovce i tvrđave koje su gradili osmanski velikodostojnici, paše i veziri. Povratak u hotel, preuzimanje prtljage i organizirani prijevoz do zračne luke. Prijava na let za Dubrovnik u 19,05 sati po lokalnom vremenu. Slijetanje u dubrovačku zračnu luku u 19,55 sati. Ukrcaj u autobus i polazak prema Splitu uz kraće stajanje na putu. Dolazak na početnu stanicu u noćnim satima.  **CIJENA ARANŽMANA:** **3.890,00 KN**  (kalkulacija rađena na bazi min. 20 putnika) |
|  | **uplata rezervacije: 900,00 kn** – promjenjiva stavka ovisna o cijeni avio karte  nadoplata za 1/1 sobu: 790,00 kuna  **Program uključuje**: prijevoz autobusom Split – Dubrovnik – Split, prijevoz zrakoplovom Dubrovnik-Istanbul-Dubrovnik sa uključenim zrakoplovnim pristojbama, 1 kom ručne prtljage do 8kg i 1 kom prtljage koja se prijavljuje do 30 kg, transfere u Istanbulu autobusom na navedenim relacijama, smještaj u hotelu 3/4\* u Istanbulu na bazi noćenja s doručkom, razgled Istanbula u pratnji lokalnog vodiča sa uključenim ulaznicama i slušalicama za Topkapi palaču i Basilica Cistern, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja.  **U slučaju manjeg broja putnika cijena se uvećava za** **300,00** **kuna (na bazi min. 15 putnika)**.  **Program ne uključuje**: izlet autobusom *Azijski dio grada* u pratnji lokalnog vodiča – 40 €, plovidba brodom po Bosporu - 45 €, ulaznica za Dolmabahce palaču uz stručno vodstvo i slušalice - 30 €, turska večera sa programom - 45 € (cijene su informativne - min.broj 15 prijavljenih putnika), ulaznice za muzeje i kulturno-povijesne spomenike koji nisu navedeni u programu, obroke koji nisu navedeni programom, karte javnog gradskog prijevoza, troškove koji nisu predviđeni programom kao i troškove osobne prirode.  **Preporuka**: uplata police osiguranja od rizika otkaza putovanja: **110,00 kuna** (plativo isključivo kod uplate rezervacije)  **Napomena:** o uvjetima ulaska i boravka u Republici Turskoj molimo informirajte se na stranicama MVEP-a |
|  |  |
|  | |

**ZA OVO PUTOVANJE POTREBNA JE VAŽEĆA PUTOVNICA KOJA MORA BITI VALJANA MINIMALNO 6 MJESECI OD DATUMA POLASKA NA PUTOVANJE**